O‘zbekiston Milliy kutubxonasida "Odil Yoqubov xazinasidan" kitobining taqdimoti o‘tkaziladi

13 iyun kuni O‘zbekiston Milliy kutubxonasida O‘zbekistonda xizmat ko‘rsatgan jurnalist Ashurali Jo‘rayevning "Odil Yoqubov xazinasidan" deb nomlangan kitobi taqdimoti va xotira kechasi bo‘lib o‘tadi. Taqdimot Milliy kutubxonaning katta majlislar zalida, soat 15:00da o‘tkaziladi.
Tadbirda O‘zbekistonda xizmat ko‘rsatgan san'at arbobi Ibrohim G‘ofurov, O‘zbekiston xalq yozuvchisi Erkin A'zamov, O‘zbekiston Respublikasi fan arbobi Umarali Normatov, O‘zbekiston xalq hofizi Orolmirzo Safarov va boshqalar qatnashishadi.